Stadskerk van Umeå

Stadskerk van Umeå in 2010
Denominasie | Sweedse Volkskerk
Adres | Umeå stads kyrka, Västra Kyrkogatan 3, 903 29 Umeå
Geskiedenis
Stigtingsdatum | 1894

Die Stadskerk van Umeå (Sweeds: Umeå stads kyrka) is 'n kerk in die sentrum van Umeå, Swede, tussen die Vänortspark en die noordelike oewer van die Ume-rivier. Die kerk is in 1894 ingewy.

Die kerk is deur die stadsargitek Fredrik Olaus Lindström ontwerp en is van bakstene gebou met 'n fondasie in steen.[1] Die kerk is tussen 1892 en 1894 gebou en is die derde van 'n reeks van kerke op dieselfde plek. Drie restourasies met uitbreidings het die oorspronklike aansig van die kerk ietwat verander.

## Geskiedenis

[wysig | wysig bron]

### Eerste restourasie

[wysig | wysig bron]

Die altaar in die Stadskerk van Umeå

In 1929 besluit die kerkraad tot 'n grootskaalse restourasie van die kerk. 'n Lekkende dak het die skildering op die plafon aangetas en het saam met ander defekte 'n stewige opknapping benodig, hiertydens is veral kleiner herstelwerk uitgevoer.

Die kasteelargitek, Knut Nordenskjöld kry opdrag om die kerk te inspekteer en voorstelle vir die restourasie in te dien, wat hy in 1930 voorlê. Sy voorstel lei tot hewige besprekings, veral aangaande die toevoeging van 'n altaar tussen die pilare.[2] Op 27 Desember 1935 het die kerkraad uiteindelik besluit om met die kasteelargitek akkoord te gaan, en sy voorstel oor te neem. Op 17 Januarie word met die werk begin. Die orrelgalery en die koor is uitgebrei, ventilasiekanale is verskuif, binnedeure is aan die hoofingang bygevoeg, 'n deel van die vloer is vervang met kalksteen en die binnekant is in 'n sagte wit kleur oorgeverf.

Die kerk is op die eerste Adventssondag van 1937 weer in gebruik geneem. Die biskop van Luleå, Olof Bergqvist, was by die diens betrokke gewees.

## Verwysings

[wysig | wysig bron]

1. ↑ (sv) F.O. Lindström, Vasterbotten museum
2. ↑ (sv)  Umeå stads kyrka 100 år: jubileumsskrift, Lindholm Simon, 1994 ISBN 91-630-3164-7

## Eksterne skakel

[wysig | wysig bron]

* Wikimedia Commons het meer media in die kategorie Stadskerk van Umeå.
* (sv)  Umeå stads kyrka Geargiveer 28 Desember 2013 op Wayback Machine

Normdata |

* KulturNav: a6e4f12a-e845-4e61-afcf-9c3c74c1e169
* MusicBrainz: 82b6efad-5e3f-4321-81cd-809d01ac66ad

|

63°49′25″N 20°16′04″O﻿ / ﻿63.82361°N 20.26778°O﻿ / 63.82361; 20.26778